po
czyszecku:
Co tam we krzach szczebioce?
Bezmała
piyrszô ornitologicznô wandrówka po ślónsku.
Ujzdrzeć małégo ptôszka we chrańściach abo we tich pómatlanich gałańziach
na kraju lasa nie je leko, ale ptôszi śpiyw dycko słychać z daleka. Tymu
ptôkôrze znajóm mocka ptôszich głosów na spamiyńć. Każdégo ptôka poradzóm
poznać po głojsie, a ani go niy muszóm dojzdrzeć.
A òsobliwie
teraz, na wiosnã, ptôki już od samégo rana śpiywajóm aże śpiywajóm. Na
polu, w lôsku, na graniczkach, we sicie, na łónkach i przi rzyce –
napotkać idzie jé wszandzie. Na ti ranni wandrówce przi Odrze poznómy
mocka naszich krzidlatich przôcieli i nauczymy se jejich ślónskich miónów.
Isto obôczymy sztyrnôla, pluskwã, ptaszégo króla,
raszkã, kowôlika i moc inszich ptôków. Nauczymy se je
rozeznôwać po śpiywie i po piyrzu. O jejich życiu i obyczajach bańdziymy
rozprawiać blank po ślónsku.
Tôwarzistwo
Piastowaniô Ślónskij Môwy „Danga“ w Czyszkach projsi Wôs piyknie na ranni
szpacyr przi Odrze i na spólné śniôdanié na Ketzlerowym statku w Kotlinach
– we gniôździe naszégo tôwarzistwa.
Kedy?
W sobotã, 4. kwietnia, o godzinie 6.00.
Kandy?
Na parkingu przi kaczmie „Garden Cafe” w Czyszkach (Cisek) wele Kojźlô.
Wandrówka
bańdzie twać dwie abo trzi godziny i kosztuje do kupy ze śniôdaniã 8 zł.
Chto chce prziś, musi se nôprzód zamelduwać u Alojza Ketzlera, tel. 77
4 87 11 14 (zwónić nejlepszi popołedniu!).
Dejcie pozór:
Liczba miejsc je ograniczónô! Na naszã wandrówkã bierymy nejwyżi 15
ludzi. Poranki sóm jeszcze bardzo chłódné.
Oblyczcie se blank ciepło. Chto może, niech se sprawi fernglas (lornetkã)
i ksiónżkã ò ptôkach, a niech je wejźnie ze sobóm.
slv_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn hau_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn